Casey Affleck

Caleb Casey McGuire Affleck-Boldt, kendt som Casey Affleck (født 12. august 1975) er en amerikansk Academy Award-, SAG Award- og Golden Globe nomineret skuespiller og filminstruktør. Han er bedst kendt for sine roller i Mordet på Jesse James af kujonen Robert Ford, Gone Baby Gone, Ocean's Eleven, Ocean's Twelve, Ocean's Thirteen og Good Will Hunting. Han er også kendt for at have medvirket i anmelderroste uafhængige film som Chasing Amy (1997).

Han er lillebror til skuespiller, instruktør og forfatter Ben Affleck, med hvem han ofte har samarbejdet professionelt.

Opvækst 
Affleck blev født i Falmouth, Massachusetts, som søn af Chris Ann (efternavn Boldt), en skolelærer, og Timothy Affleck, en socialarbejder, skolebetjent, automekaniker, bartender og tidligere skuespiller på "Theater Company of Boston". Afflecks storebror er den kendte skuespiller og instruktør Ben Affleck. Affleck er af irsk afstamning. Hans familie flyttede til Cambridge, Massachusetts, og hans forældre blev skilt i 1984, da han var 9 år gammel. Som barn havde Affleck adskillige kæledyr, såsom katte, slanger, marsvin og skildpadder. Affleck gik på George Washington University, men skiftede til Columbia University i New York City, hvor han bestod i fag som fysik, astrologi og western psykologi, alt imens han boede hos sin bedstemor.

Privatliv 
Affleck giftede sig med Summer Phoenix, der var hans kæreste igennem 6 år, den 3. juni 2006. Parret blev introduceret til hinanden via Phoenix' bror. Med ægteskabet blev Affleck svoger til River Phoenix, Joaquin Phoenix, Rain Phoenix og Liberty Phoenix.

Parret har to sønner, Indiana August Affleck, som blev født den 31. maj 2004 i Amsterdam, og Atticus Affleck, som blev født den 12. januar 2008. I marts 2016 offentliggjorde parret, at de var separeret, og i 2017 søgte Summer Phoenix om endelig skilsmisse.

Affleck bor i Los Angeles, Californien.

Affleck er involveret i flere dyrerettighedsbevægelser såsom PETA og Farm Sanctuary

Affleck er vegetar.

Affleck taler flydende spansk.

Affleck er 1,75 m høj.

I marts-udgaven af Nylon Magazine har Affleck indrømmet, at han er pinlig berørt over to film i hans karriere: Drowning Mona og Soul Survivors.

Udvalgt filmografi

Andre priser og nomineringer 
Hollywood Film Festival
 2007: Vandt "Breakthrough Actor of the Year"

National Society of Film Critics
 2007: Vandt "Best Supporting Actor" – Mordet på Jesse James af kujonen Robert Ford

National Board of Review
 2007: Vandt "Best Supporting Actor" – Mordet på Jesse James af kujonen Robert Ford

San Francisco Film Critics Circle
 2007: Vandt "Best Supporting Actor" – Mordet på Jesse James af kujonen Robert Ford

Satellite Awards
 2007: Vandt "Best Actor in a Supporting Role, Drama" – Mordet på Jesse James af kujonen Robert Ford

MTV Movie Awards
 2002: Nomineret til "Best On-Screen Team" – Ocean's Eleven

Phoenix Film Critics Society Awards
 2002: Nomineret til "Best Acting Ensemble" – Ocean's Eleven

Teen Choice Awards
 2007: Nomineret til "Choice Movie – Chemistry" – Ocean's Thirteen

Critics' Choice Awards
 2007: Nomineret til "Best Supporting Actor" – Mordet på Jesse James af kujonen Robert Ford

Chicago Film Critics
 2007: Nomineret til – Best Supporting Actor – Mordet på Jesse James af kujonen Robert Ford

Broadcast Film Critics Association Awards
 2007: Nomineret til "Best Supporting Actor" – Mordet på Jesse James af kujonen Robert Ford

London Critics Circle Film Award
 2008: Nomineret til "Best Supporting Actor" – Mordet på Jesse James af kujonen Robert Ford

Referencer

Eksterne henvisninger 

 

Filmskuespillere fra USA
Engelsk-amerikanere